SOOYAALKII IYO MAANSADII UGAAS CILMI WARFAA 


KI 

“Ma dinnaahiyaa sida libaax dagi ku liibaanay 
Ma diigdiigsadaa waa wazay naga dalgaayeene 
Mise wayska daayaa gef waa laga dambeeyaaye” 


Allah ha u naxariistee Cilmi Warfaa Rooble oo loo aqoon jiray Cilmi Dheere waxa uu ahaa mid 
ka mida shagsiyaadkii ugu saamaynta badnaa ee soo maray taartikhda wagooyiga Soomaaliya gaar 
ahaan gobolka Awdal. Cilmi dheere waza uu ahaa nin ka tegay raad taariikheed oo illaa maanta 
laga akhrisan karo nolosha bulshada ku dhagan inta u dhexaysa deegaanada Herer, Jabuuti, Seylac, 
Gebiley illaa Jigjiga. Laga soo bilaabo qarnigii 19aad ka hor intii aanay dalalkii gumeysigu la 
wareegin dhulka Soomaalida illaa badhtimahii garnigii 20aad Cilmi Dheere waza uu hormuud ka 
ahaa isbadelladii masiiriga ahaa ee ku dhacay nolosha bulshadaasi dhinaca siyaasada, juquraafiga, 
dhaganka iyo qaabdhismeedka bulshadaba. 

Ma jiraan qoraallo rasmi ah oo laga sameeyey taariikhdii Cilmi Warfaa, hase yeeshee, waza la heli 
karaa buugaag, suugaan iyo qormooyin kale oo si goosgoos ah loogu xusay sooyaalkiisa. 
Magaalkan waza aynu ku soo ururin doonnaa hadii Febbe idmo taariikhdii iyo suugaantii uu ka 
tegay Allah ha u naxariistee Cilmi dheere intii aynu ka gaadhno. 


Sida uu Sheekh Cabdiraxmaan Sheekh Nuur ku xusay buuggiisa Ilbaxnimadii Adal liyo Sooyaalkii 
Soomaaliyeed Allah ha u naxariistee Cilmi Warfaa Rooble waxa uu ku dhashay magaalada la 
yidhaahdo Geerisa qiyaastii sanadku markuu ahaa 1853kii. Waza jira sheekooyin xiise leh oo laga 
soo weriyo sidii uu ku dhashay Cilmi dheere. Sheekooyinkaas waxa ka mida in aabihii Warfaa 
Rooble markii uu guursaday hooyada dhashay Cilmi dheere oo magaceeda la odhan jiray Shaglan 
Cigaal uu ka bixiyey xoolo tiro badan oo gabbaati ah. Kadibna sida dhaganka deegaannadaasi 
yahay waza uu sugayay in reer gacalkii u soo diigaan, balse waxa dhacday abaar xun oo xoolihii 
iyo maalkiiba ka idlaysay reerihii yaallay deegaankii ay inantu ka soo jeedday taas oo sababtay in 
ay awoodi waayaan in ay diigo gabangaabiyaan. Kadibna Warfaa Rooble ayaa loo keenay farriin 
uga timi reer gacalkii taas oo loogu sheegayo in arrimihii wax iska badeleen oo aan qoyskii 
gabadhu tahli kari in ay iska dulgaadaan waajibkii dhagan ee uu ku lahaa. Haseyeeshee waxa ay 
kala doorransiiyeen in uu duco qaato oo ay Ilaahay s.w uga baryaan in uu siiyo wiil kunciil ah ama 
in uu sugo inta ay ka soo doogayaan abaarta. Warfaa Rooble waza uu agbalay ducadii. 


Waxa la sheegay xilligaa Warfaa loogu duceeyey wiilka in gabadhiisu ay uur lahayd muddo 
kadibna ay umushay wiil, wiilkaas oo loo bixiyey Cilmi ama Kunciil. Arrimaha cajiibka ah ee lagu 
arkay markii uu dhashay Cilmi dheere waza ka mida in uu dhashay isaga oo ilko qaba. 


Hadii aynu intaas kaga soo gudubno dhalashadiisii. Cilmi dheere waxa uu ahaa nin u dhashay 
geedlabnimo iyo hanweyni uu da'diisii kaga dhex muuqday. Waza uu ahaa nin isaga oo yar la 
dareemay cagli badnidiisa iyo dhiirranaantiisa xad dhaafka ah. Waza uu ahaa nin dheer oo midab 
cad oo aad u qurux badan. Waza uu ahaa nin aad u xoog weyn oo dadka ka quwad badan. 
Taariikhaha laga soo wariyo xooggiisii waxa ka mida in habeen habeenada ka mida isaga oo jiifa 
meel gole ah in uu u soo dhacay libaax kadibna inta uu ku kacay in uu libaaxii qoorta qabtay oo 
isku duubay kadibna ay isla rafteen oo ay dhulka isla galgasheen illaa uu qayliyey Cilmi dheere 
isagoo leh waar igu soo gaadha bahalka kolkaas ayay dadkii soo gaadheen oo halkaa lagu dilay 
aarkii. 


DAMACII CILMI DHEERE IYO LOOLLANKII UGAASNIMADA 


Cilmi dheere waza uu ahaa nin Ilaahay u dhaliyey cagli, aftahanimo iyo han weynaan. Waza uu 
ahaa nin la barbaaray damac kulul oo bogornimo iyo xukun doon ah. Cilmi waza uu ku taami jiray 
in uu mar uun gacanta ku dhigo caynaanka guud ee saldanada Ugaasnimada dhulka Awdal taas oo 
uu u arkayay in uu isagu xaq u lahaa dhaxalkeeda balse laga maroorsaday. Intii uu noolaa waza uu 
loollan adag oo xoog iyo xeeladba leh u galay sidii uu ula wareegilahaa xukunka iyo talada 
Ugaasnimada deegaannada Awdal ee beelaha Gadabuursi. 


Xiligii uu barbaarka noqday Cilmi dheere dabayaagadii garnigii 19aad waza talada Ugaasnimada 
Awdal hayay Ugaas Nuur Ugaas Rooble oo ahaa adeerkii la dhashay aabihii Warfaa Rooble. Ugaas 
Nuur Ugaas Rooble waxa uu ka mid yahay Ugaasyadii ugu magaca weynaa ee soo maray 
boqgortooyada da'da weyn ee Awdal gaar ahaan beelaha Gadabuursi. Balse Cilmi dheere ayaa isagu 
ku dooday in uu aabihiis Warfaa Rooble uga xaq lahaa saldanada Ugaasnimada sidaas darteed uu 
isagu yahay ninka dhaxlaya talada Ugaasnimada. 


Si aynu fahanno sababaha dhaliyey muranka iyo doodda dhaxaltooyada Ugaaska aynu waxyar dib 
ugu laabano gaabkii ay isu dhaxli jireen Ugaasyada beelaha Gadabuursi. 


Saldanada Ugaasyada beelaha Gadabuursi oo la aasaasay qarnigii 16aad waza ay ka koobantahay 
tiro ahaan 20 Ugaas oo iskusoo dhaxlayay qaab dhalasho ah oo hal qoys ku kooban. Waza jira 
xeer ama dastuur gooni ah oo la sameeyey Xxiligii la aasaasayay saldanada kaas oo qeexaya 
hanaanka loo marayo dhaxalka Ugaasnimada. Shuruudaha xeerkaasi dhigayo waxa ka mida in 
Ugaasku marka uu dhinto uu dhaxli doono mid ka mida wiilashiisa oo leh sifooyin cayiman. 
Sifooyinkaasi waxa kamida in aanay hooyadii ka soo jeedin beelaha Gadabuursi iyo in aanu ahayn 
wiil dumaal ku dhashay. 


Ugaas Rooble I Ugaas Samatar waza uu dhalay 20 wiil oo uu ka mid yahay Cilmi dheere aabihii 
Warfaa Rooble. Sadex bahood oo uu walaalihiis ka dumaalay ayaa u kala dhalay caruurtiisa. 
Markii uu gaboobay Ugaas Rooble I ayaa la isweydiiyey cidda dhaxalkisa yeelan doonta. Kadib 
markii la isla giray in aanay dhamaan wiilashiisu buuxinayn shuruudaha dhaxalka ayaa waza lagu 
heshiiyey in Ugaaska loo dhiso gabadh dhasha wiilkii talada dhaxlilahaa. Kadibna waxa gabadh 
looga doonay qoyska Ugaaska beeshe Ciise. Gabadhii waxa ay ku curatay Ugaas Nuur Ugaas 
Rooble. Markii uu dhashay Ugaas Nuur ayaa waza geeriyooday aabihii oo ahaa Ugaaskii talada 
hayay Ugaas Rooble I. Allah ha u naxarlistee markii uu Ugaasku dhintay ayay odayaashii beeshu 
ku heshiiyey in wiilka yar ee Ugaas Nuur uu barbaarintiisa la wareego walaalkiis Warfaa Rooble 
oo ahaa Cilmi dheere aabihii. 


Ugaas Nuur waza koriyey Warfaa Rooble kaas oo baray agoon badan, taariikh iyo tababarro kala 
duwan oo ku saabsan dhaganka iyo maamulka. Ugaas Nuur waxa uu talada si rasmiya ula 
wareegay sanadkii 1848kii waxana uu noqday Ugaaskii ugu awoodda iyo taariikhda badnaaa 
ugaasyadii saldanada Awdal. 


Hadaba Cilmi dheere ayaa waza uu garaadsaday iyada oo uu talada hayo Ugaas Nuur Ugaas 
Rooble. Haseyeeshee markii uu barbaar noqdayba waza uu weerar dhinaca afka ah ku bilaabay 


Ugaas Nuur Ugaas Rooble. Waxa uu ku dooday in uu aabihii Warfaa Rooble talada uga xaq lahaa 
islamarkaana uu isagu (Ugaas Nuur) yahay mid bogornimada si galdan ku helay. Dood kulul iyo 
hirdan adag oo marba marka ka danbaysa sii xoogaysanayay ayaa ka dhex garxay Ugaas Nuur iyo 
Cilmi dheere. 


Sidii dhaganka Soomaalidu ahaa dadkii hore waza ay ku kala cadgoosan jireen baanaha iyo 
maansada qaybaheeda kala duwan. Ugaas Nuur Ugaas Rooble waza uu ahaa gabyaa cabqari ah oo 
gabayadiisu carriga Soomaalida wada gaadheen. Waza ay ahaayeen gabayadiisu jaad gooni ah oo 
aan Somalidu wakhtigaa agoonin. Sidoo kale Cilmi dheere ayaa isaguna markii uu barbaaray waza 
uu nogday gabyaa weyn oo aan waxba ka laallaadin Ugaas Nuur. 


Hadaba Ugaas Nuur Ugaas Rooble markii uu barbaarkan dhalinyarada ah ku arkay arrimo uu la 
yaabay oo ay ka mid yihiin aftahamo, garasho fog, gabayo xeeldheer iyo damac dhiirran oo xukun 
doon ah ayaa waza uu mararka qaar isku dayi jiray in uu jirrabo. Sidii dhaganka Soomaaliduba 
ahaan jiray ee shaxda dusheeda la isugu baani jiray Ugaasku waza uu la shax-dhigan jiray Cilmi 
dheere isaga oo shaxda dusheeda ugu tirinaya tixo kaftan iyo duurxul ah oo uu ku yoolbaadhayo. 
Cilmina maadaama uu ahaa nin ilaahay hibo u siiyey gabayga gole ka fuulk ah si degdeg ah ayuu 
ugu hal celin jiray. 


Inkasta oo aan la helin cid ururisa gabayadii kaftanka iyo duurxulka ahaa ee dhex maray Ugaas 
Nuur iyo Cilmi dheere oo ay badankoodu lumeen, hadana waza jira dhawr tixood oo gaagaaban 
kuwaas oo aan ka soo qoray buugga Ilbaxnimadii Adal liyo Sooyaalkii Soomaaliyeed ee uu qoray 
Febbe ha u naxariistee Sheekh Cabdiraxmaan Qaaddi. Tixahaas waxa ka mida kuwan soo socda: 


Ugaas Nuur: 

= Arayoow maroodigu hadduu kaynta alalaayo 

= Uu-uuda gaylada rag loo urursho mooyaane 

= Febo uun ninkii ula tagaa waa ardaalnimo, 

= Libaax aaladdisii watoo uurka ka higgooday 

= Afka gacanta loogama geshoo waa ardaalnimo! ..... kanaan degay. 
Cilmi Dheere: 

= Arayoow maroodigu hadduu kaynta alalaayo 

= Uu-uuda gaylada rag loo urursho mooyaanta 

= Adiguu ilaah kula yahee waaba ey koraye 

= lgu eeg anuun baa ka bixin iligyo dhaadheere.... kanaan degay. 
Ugaas Nuur: 

= Hal maroodi mayracay libaax maangad ka aroorshay 

= Masna xerada loo dhigay malkada loogu maro sheega? 
Cilmi Dheere: 

= Hal bakayle marayracay atoor maangad ka aroorshay 

= Dabagaalle maynuun u yahay lagama maarmaan dheh 


Ugaas Nuur: Derbi dhagaxa daar shiidan oo deyran baan ahaye.... kanaan degay 
Cilmi Dheere: Aniguna dubbaha lala dhacee daadiyaan ahay... kanaan degay 


Ugaas Nuur: 
= Badda guuxi gowdaa ka bizi waza garaacaaya 
= Hadaad garato gabay waad tagaan kumana gaadhsiiyo 
= Hadi kale garaadlaaweyohow doono garowgaaga. 


Sida muugata gabayadu intan waa ay ka tiro badnaayeen wayna ka dheeraayeen xaga beydadka, 
balse nasiib darro lama hayo taariihda oo fogeyd darteed. Dadka wakhtigan nool ee gabayada laga 
soo ururuiyey ayaa nogonaya facii ama jiilkii sadexaad ee ka soo wareegay facii Cilmi dheere iyo 
Ugaas Nuur. Jawaabtii uu Cilmi dheere ka bixiyey tixda ugu danbaysa illaa hadda lama helin, balse 
ciddii heli karta ama meel noogu tilmaami karta waza aan ka codsanaynaa in ay nala soo wadaagto 
oo ay noogu soo hagaajiso ciwaannada ku lifaaqana qormadan dhamaadkeeda. 


Hadaba xilliyadan uu dhallinta yaraa Cilmi dheere waza uu ahaa nin aan ka fogeyn miiska talada 
waxana uu ka mid ahaa guddiyada khaaska ah ee Ugaaska. Arrimaha uu Ugaaska kala gayb qgaatay 
waza ka mid ahaa booqgashadii uu magaalada qgaahira ee dalka Masar ku tegay Ugaas Nuur Ugaas 
Rooble sanadkii 1876kii, xilligaas oo dawlada Masar ay la wareegtay gacan ku haynta dhulka 
Soomaaliyeed oo ay ku jirto magaalada Herer taas oo waftiga Ugaaska iyo dawlada Masar ay ku 
kala saxeexdeen heshiiskii ogolaanshaha gacan ku haynta iyo maamulka dhulka u dhexeeya 
Bullaxaar, Saylac iyo Harar. Sidoo kale Cilmi dheere waxa uu hogaaminayay waftigii ka socday 
saldanada Awdal ee ay dawlada Ingiriisku heshiiska kula saxeexatay badda cas dusheeda sanadkii 
1884kii halkaas oo uu matalayay doorka Ugaaska isaga oo ku saxeexay ciwaanka Amiir Cilmi 
Warfaa. Dhacdo kale oo uu Cilmi dheere Ugaas Nuur kala gaybgalay ayaa ahayd munaasabadii 
ay dawlada Masar iyo Ingiriisku kula kala wareegayeen gacan ku haynta magaalada Herer 
sanadihii 1885tii halkaas oo isaga iyo Ugaas Nuur ay dawlada Ingiriiska oo uu matalayay Major 
Hunter iyo dawlada Masar oo uu matalayay Ridwaan Pasha ay u wakiisheen in ay dhisaan 
imaaraddii Herer iyo ctidamadeedii oo Soomaali u badnaa. 


Hadaba sanadahan uu Cilmi dheere hawlahan ka gaybgaatay waza cirka isku sii shareeray damacii 
iyo riyadii uu illaa yaraantiisii la soo barbaaray ee ahaa in uu mar uun ku labbisto taajka 
Ugaasnimada. Waxyaabaha damaciisa kiciyeyna waza ka mid ahaa dhacdooyinkii siyaasadeed iyo 
go 'aannadii mastirka umadda wax ka bedelay ee uu isagu galinka ku duugay qaarkoodna talo ku 
lahaa, quwadihii cusbaa ee soo baxay iyo awooddii siyaasadda caalamka ee dhinaca kale u 
dheelliday, dawladihii reer yurub ee Geeska Afrika iskusoo fidiyey, aqoontii iyo fahamkiisii 
ballaadhnaa ee uu arrimaha siyaasadda u lahaa, Ugaas Nuur oo cimrigiisu gebogabo ku dhawaaday 
iyo arrimo kaloo badan. 


Cilmi dheere maadaama uu ka bagayay in uu xukunka ku waayo hanaanka xeerku dhigayo ee 
dhaxaltooyada, waza uu samaystay xulafo siyaasadeed oo gudo iyo dibadba leh waxana uu weerar 
culus ku gaaday Ugaas Nuur laftiisa. Sida uu ku sheegay buuggiisa Seventeen Trips Through 


Somaliland (Major H.G.C Swayne, 1903), 25kii September sanadkii 1887kii isagoo socdaal ku 
maraya deegannadaasi ayaa wuxu sheegay in ay ku hakadeen meesha la yidhaahdo Satawa halkaas 
oo uu kula kulmay Ugaas Nuur Ugaas Rooble oo wata ciidan ka kooban afartan nin iyo wiil uu 
dhalay. Waza uu sheegay Swayne in xiligaasi uu aad u xumaa xidhiidhkii u dhexeeyey Ugaas Nuur 
iyo dawladii ingiriiska oo magaalada Saylac fadhiday taas oo sababtay in kalabadh xukunkii 
Ugaaska uu la wareegay Cilmi dheere oo saldhig ka dhigtay magaalada Saylac. Sababta ay 
dawlada ingiriiska iyo Ugaasku ku colloobeen waza uu Swayne ku sheegay in Ugaasku uu gabtay 
oo uu xidhay nin talyaani ah oo dhulka sahaminayay islamarkaana uu madax furasho ka gaatay 
taas oo ay dawlada Talyaanigu ingiriiska kaga dacwootay sababtaasna ay ku kala fogaadeen Ugaas 
Nuur iyo dawladii ingiriisku. 

Swayne waza uu sheegay in intii uu ku sugnaa isla goobtaasi ay soo gaadhay warqgad af Carabi ku 
goran oo uu soo diray Cilmi dheere taas oo uu kaga dalbanayay in uu gacan ka siiyo sidii uu weerar 
ugu gaadilahaa Ugaas Nuur Ugaas Rooble hadii kalese uu u soo diro hub goryo iyo rasaas ah. 


Gabayadii uu Cilmi dheere tiriyey xiliyadaas ee uu ku weerarayay Ugaas Nuur waxa ka mid ahaa 
gabaygan soo socda ee uu ku sheegayo in uu faraskiisii ka gaatay isagana uu ka tuuray 
cimaamaddii Ugaasnimada. 


=  Haddii anan qudhayda u labayn xamar ma gaadeene 

= Qolqolkayga kuma soo xidheen quruxdii miisaane 

= Qaabuuliduu cuni jiroo quusay odaygiiye 

= Qoto uma hayaameen hadduu qiil u noolyahaye 

= Kolka fule gayuursadaan sidii qamar iftiimaaye 

= Qublo inaan ka dhigay wuu ogyahay qaranka iiddoore. 


Markale ayaa waxa dhacday in loo kala ergoodo Ugaas Nuur iyo Cilmi dheere. Ergo ka socota 
beesha Aadan Yoonis oo aanan weli helin magacyada odayaashii xubnaha ka ahaa ayaa bilowday 
oľ’ole dhexdhexaadin ah oo lagu heshiisiinayo Ugaasyada. Balse sida gabaygan hoose ka muugata 
Cilmi dheere uma cuntamin arrintaasi wakana uu digniin iyo canaan huwiyey odaygii 
hogaaminayay ergada. Cilmi dheere waxa uu tiriyey gabaygan hoose oo laga yaabo in ay wax ka 
maqanyihiin ama macluumaad kale ka dhimanyihiin. 


= Indho darane bogor iinle waa laga ajoodaaye 

= Ayaan darane ergaduu wadaan aayatiin dhaline 

= Arrin darane goortuu boqruu eeday Samarroone 

= Nin engagay arwaaxuna ka tegay oo ay ka aguugtay 
= Haddaad idam Ilaah kuma jirtee mid u abuurayso 

= Maal aan irmaanayn haddaad ibo u yeelayso 

= Iyo inaad aqiibo xun u dhigi ubadka reer Rooble 

= Arrin adiga mooyee haddaan uunka kale haynin 

= Bal aan eegno xaajadu halkay ku intihoonayso. 


Ugaas Nuur waza uu dhalay 12 wiil, Cilmi dheerena wakhtigaasi waza uu lahaa hal wiil. 
Waza la sheegaa in dadka qaar ku yidhaahdeen ninkaasi waa kaa wiilal badanyahay hadii 
uu fursad kugu helo wuu ku soo weerari doonaaye sideed iskaga celin doontaa? Waxa uu 
Cilmi dheere ku jawaabay gabaygan hoose; 


= Labiyo toban nin oo labo la dilay labana leexaysay 
= Oo labana laaf iyo lug jaban waabka kula luudday 
= Oo labo laxaad li'i indhaha labo legdaynayso 

= Oo labana oday waa lucfiye loolka geli weydey 

=  Laayaan wixii laga dayaa laba nin sow maaha. 


CALEEMASAARKII UGAAS CILMI DHEERE 


Allaha ha u naxariistee Ugaas Nuur Ugaas Rooble waza uu geeriyooday sanadku markuu ahaa 
1903dii waxana lagu aasay meesha la yidhaahdo Dirri ee ku taalla deegaanka Harawo. Geeridii 
Ugaas Nuur kadib waza uu loollan cusubi ka dhex bilaabmay wiilashii ilma Ugaas Nuur iyo Cilmi 
dheere. Ugaas Rooble II Ugaas Nuur ayaa dhaxalkii Ugaasnimada la wareegay balse waza uu 
khilaaf adagi kala dhexgalay isaga iyo wakiilladii ingiriiska ee Saylac iyo Berbera fadhiyay. 
Khilaaf iyo muran dheer kadib Ugaas Rooble II waza uu xidhiidhka u jaray dawladii Ingiriiska 
isaga u wareegay dhinaca Ethiopia islamarkaana xidhiidh cusub oo siyaasadeed la samaystay 
dawladii xabashida. Halkaasna waza ku soo afjarmay xidhiidhkii dawlada ingiriiska iyo saldanadii 
Gadabuursi. 


Sanadku markii uu ahaa 1917kii ayay dawlada ingiriisku gabangaabisay in Ugaasnimo buuxda loo 
caleemo saaro Cilmi Warfaa Rooble. Magaalada Saylac ayaa lagu caleemo saaray waxana uu 
sidaasi ku noqday Ugaaskii 16aad ee saldanadii Awdal. Ugaas Cilmi markii uu ku guulaystay 
hadafkiisii ahaa xidhashada duubka Ugaasnimada waza uu tiriyey gabaygan kooban ee uu kaga 
hadlayo waza uu ka yeeli doono asxaabtiisii kala duwanayd ee intii uu loollanka ku jiray ninba 
kaalin gaara ka ciyaaray bogornimadiisa. 


= Nini ladhay, nin igu laagsadiyo nin i lamaaneeyey 
= Iyo nimaan lurkaygana jeclayn libinna ii diiddan 

= Iyo nimuu lihiin dhigay halkii rag isu laacaayay 

= Intaasuu isugu laaganyahay loolkii ii xigaye 

= Nin walow lufkaad igu lahayd waa hadhow lulo. 


Sanadihii 1920kii ayaa ninkii ingiriiska wakiilka u ahaa ee la odhan jiray Major H. Rayne waxa u 
buuggiisa Sun, Sand and Somals ku qoray in uu magaalada Saylac kula kulmay Ugaas Cilmi dheere 
oo wata ciidan tiro badan. Waza uu sheegay in markii uu goobta yimi ay ciidankii Cilmi dheere 
bilaabeen in ay dabaaldeg u sameeyaan Ugaaska iyo wakiilka ingiriiska iyaga oo gaadaya gabayo 
iyo heeso kala duwan oo ay si dadban ugula hadlayaan wakiilka ingiriiska. Waza uu sheegay in 


heesaha gaarkood loo turjumay oo lahaayeen, waxa aanu nahay kuwii xabashidu dhulkooda ku 
soo duushay ee ay xoolohooda dhacday. 
Sawirkan hoose waza goobtii ciyaartu ka socotay ka gaaday Major H. Rayne. 


Hadaba Ugaas Cilmi dheere muddadii uu Ugaaska ahaa oo ahayd 17 sanadood waxa dhacay 
isbadello badan oo dhinaca siyaasada iyo bulshada ah. Dhinca bulshada marka aynu eegno dabcan 
maamulkii Ugaas Cilmi dheere intii uu shagaynayay ma khilaaf iyo mucaarad la'ayn. Saldanadii 
oo labo u kala jabtay iyo shacabkii kala gaybsamay ee labada Ugaas kala raacay waza ay sababtay 
dhib badan iyo in kacdoon cusubi ka dhex bilaabmo beelihii kala duwanaa ee saldanadu u talin 
Jirtay. 


Waza jirtay in maamulki Ugaas Cilmi dheere mucaarado badani kaga kaceen gudaha beelwaynta 
Gadabuursi iyada oo qaar ka mida beeluhu ay ku haloosiyeen in gebi ahaanba saldanada laga 
wareejiyo beesha reer Ugaas ee talada soo haysay muddada afarta garni ka badan islamarkaana 
loo dhiibo beelaha kale ee Samarroon. Arrintaasi waxa ka dhashay gabayo iyo mansooyin kala 


duwan oo la isu tiriyey intii loollankaasi socday. Halkan waza aynu ku soo gaadan doonnaa gabayo 
dhawr ah oo ka mida kuwii dhex maray Cilmi dheere iyo shagsiyaadkii hormuudka ka ahaa 
kacdoonnadii isaga ka hor yimid. 


Ugaas Cilmi Dheere (AUN) ayaa maalin maalmaha ka mida waxa uu la kulmay nin la odhan jiray 
Hufane Qaye oo lagu naanaysi jiray Laangadhe (dadka qgaarna faarax bay ku sheegaane), ninkaasi 
oo dillaal ka ahaa saylada xoolaha ee magaalada Saylac ayaa waza uu Ugaas Cilmi kula taliyay in 
uu dillaalnimada iska dhaafo oo uu isagu ka shagaalaysiin doono dekeda. Hufane waa uu agbalay 
shagadaasi. Cilmi dheere waza uu waraaqihii shagaalaysiinta u soo saaray Hufane isaga oo ku 
qoray qaybta dhoofinta hargaha. 


Ninkii Hufane markii uu muddo shagaynayay ee uu zoogaa yara ladnaaday ayuu xasuusan waayay 
Ugaaskii shagada ku qoray. Markii uu Ugaas Cilmi arkay in ninkii uu shago geeyey salaantaba 
kala baydhayo ayuu maalin maalmaha ka mida u yeedhay waxana uu la dhigtay shax. Markii ay 
shaxdii u fadhiisteen ayuu Ugaas Cilmi shaxdii ku bilaabay: 

=  Hufanoow lugtaad weecin eed wiliq ka siinayso 

= Waran kaagamuu dhicin adoo waalan dirirtiiye 

= Waza kaa wedderay waa tolkaa wacad furkiisiiye--------- kanaan degay. 


Hufane waza uu ahaa nin gabya waxana uu ugu Jawaabay: 


= Dabadaaba reeraan la arag meelay degayaane 
=  Odayahaw maxaad ii duldhigi wacadka duugoobay------- kanaan degay. 


Cilmi aaya kusoo noqday: 


=  Waayadan ninkaan bogor lahayn wuu bakhtiyayaaye 
= Baallahayga uun maad ka guran bawladdiyo saaga------- kanaan degay. 


Hufane ayaa ku jawaabay: 

=  Waxaad aniga ii hidin lahayd maad hurreba siisid (hurre waa Cilmi dheere wiilkiisa) 
Cilmi dheere: 

= Isha naban awaaraha haddaan ciidda kaga aaso 

=  Hadhow bay u wada ooyayaan ooryuhuu gabaye 

= Alla odayga yaa iga qabsada oofahaa gu'iye 
Hufane ayaa ku jawaabay: 

= Cilmiyoow ninkii kaa qabroon qolana kaa liidan 


= Een cidi gisaasayn hadduu gariyo ruuxaaga 
= Ma garaaxad baa lagu dayaa qaawi baad tahaye 


Gabayadu intan waa ay ka dhaadheeraayeen wayna ka badnaayeen balse weli nooma suuragalin 
in aan wada helno. Gabaygan soo socda ayaa ka mida gabayada kala dhiman ee uu Cilmi dheere 
Hufane u tiriyey. 


=  Hufanow irdaha muuse deri iyo idilka reer yoonis 
= Awow iyo awow iyo intaan odayo soo sheegto 

= Waa wada Ugaas iyo kuwuu ubaxu saarraaye 

= Adiguna irdaha yoonis iyo oodan baad tahaye 

= Ifka daaye illaa aakhiraan kuu Ugaas ahaye 


Qaar ka mida beelihii kacdoonka wadey ee ku talinayay in gebi ahaanba xididada loo siibo 
saldanada oo laga wareejiyo beesha reer Ugaas ayaa bilaabay baanisaha iyo dagaalka maansada. 
Allah ha u naxariistee Aw Aadan Badow oo ka soo jeeday beesha Jibriil Yoonis ayaa diray 
dhambaal gaylo dhaan ah. Waza uu u baagayaa Fariid Dhabbi haye oo isaguna ka soo jeeday 
beesha Aadan Yoonis oo gabyaa weyn ahaa. Dhambaalkii Aw Aadan ayaa u dhignaa sidan; 


= Fariidow Ku tebay oo Ku tebay talana Febbaa leh 
= Tumaati iyo riddaba laysku tuur tudhid la”aaneede 
= Talyankiyo Ugaaskay sidii taladu joogtaaye 

=  Toban baan Ku eegiye waxaa tarise mooyaane. 


Fariid Dhabbihaye ayaa soo tiriyey gabay jawaab ah oo uu ku carinayo beelaha Yoonis muuse 
isaga oo raba in ay kacaan oo ay saldanada ka tuuraan beesha reer Ugaas. Waza uu yidhi Allah ha 
u naxariistee Fariid: 


= Aw Aadanow kayn cidlo ah kama cabsoonayne 

= Car layguma yidhaa duul haddaan caabudlow qabo eh 
= Lag carruura caadlaha tashiyo kuman cayaaraaya 

= [yo kuman cidduun noo jiroo cadaw ka eegaaya 

= Iyo kuman cilmiga noo dhigtoo caalim iyo sheekh leh 
= Iyo kuman cidhiidhiga fardaha col ula taawooda 

= Iyo kuman martida caawiyoo lagu carraabaayo 

= Iyo kuman cawaan sheegannaye bagay cawaynaaya 

= Iyo kuman cibaarada duleed noo cunsura sheega 

= Ragga faro cammuuddaa nogdee camalki naageeyey 
= Ciyaar iyo durduro reer Ugaas waw cidhbinayeene 

=  Gobanimo hadii loo cartamay cune ammaankiiye 

= Cosob waza ka roon doog yaroo caafimaad qaba eh 

= Caynaano male yoonis iyo curadadiisiiye 

= Haji celinin duulkaa cashiyey caafimaad malehe. 


Allah ha u naxariistee Ugaas Cilmi dheere markii uu gabayadaas maglay ayuu ka dhiidhiyey. Waza 
uuu tiriyey gabayga caanka ah ee Dhego Taag. Waa gabay isugu jira gooddi, carasho iyo 
hanjabaad uu ugu guus goynayo beelihii damacu ka galay saldanada. 


Waza uu yidhi: 


= Dhudda gabay haday faaraxoow dhiifi igu gaaddo 

=" Dhayal uma hadlee maalintaan dhan u kaxaynaayo 

= Sida duul Cilmiga loo dhigaan ugu dhawaagaaye 

= Maantana dhambaal baa ka yimi nimaan wax dhaadayne 
= Phaafi maayo oo waxan la dhici dhagaxyo waaweyne 

= Kolka aan dhawaagaa dadkuba dhegaha taagaaye 


= Aadanow dharkaynkiyo carmadu dhamac ma yeeshaane 
= Dhiri waxay magooshaa kolkuu dhibic ku hooraaye 

= Waka maalka laga soo dhigaa dhagayo xoolaade 

= Awrkii dhufaan ahi ma karo inuu dhal daadshaaye 

= Phedigoodka waa shay la mida hawlina u dheere 

=" Phulka rayska hoos uma geshaan dhediyo ceeryaane 

= Caanaha biyaha lagu dhafaa malaha dheecaane 

=" Phiddinka iyo carmadu geed kalay dhinaca saaraane 

=" Phuurtiyo alaaladu biyaha kama dhagaagaane 

= Phaxani xaaxda kaagama kacdoo waa dhawaag baxaye 
= Dhudhumada ninkii laga jabshaan orodka dheerayne 

= Afartiina dhaadheer kuwii dhuuxay baan nahaye 

=" Phawaan la ima keenine hadaan dhalashaday sheegto 

= Dhuuxii cirweyn baan ahiyo sooma dhaaftada eh 

=  Waxan ahay shabeel dhiidhiyay iyo dhagarqgabow aare 
=  Waxan ahay dhadhaab oodan oon cidina dhaafayne 

=  Waxan ahay nin meeshuu wax dhigo loo dhawaan karine 
= Dhawaagay markii ay maglaan ayay dhiraha jiidhaane 
= Wizi dhaaxa laysaga samraad dhiil u cugateene 

= Hadaan bogorka meeshii la dhigay cidi u dhaafaynin 

= Aseen dhuubka laga gaadi karin dhamacda reer Rooble 
= Oon lana dhacayn hadalku sow dheelalow maaha. 


Ugaas Cilmi dheere waa uu ku guulaystay riyadiisii boqornimada. Waza kale oo u ku 
guulaystay in uu duubka Ugaasnimadaba ka difaacdo ilma adeerradii o0 ay isku hal guri ka 
soo wada jeedaan. Si guudna waza uu ugu guulaystay in uu saldanada ka difaaco beelihii kale 
ee damacu ka galay. Sanadku markuu ahaa 1934kii ayay soo gebogabowday noloshii Allah ha 
u naxariistee Ugaas Cilmi Dheere. Isaga oo ay da'diisu tahay 81jir ayuu si caadiya ugu 
geeriyooday magaalada Borame halkaas oo lagu aasay. 


DHAXALKII UGAAS CILMI DHEERE 


Allah ha u naxariisto Ugaas Cilmi Warfaa Ugaas Rooble waza uu dunida kaga tegay raad weyn 
oo illaa maanta lagu xasuusto. Dadkii la kulmay Cilmi dheere waza ay ku sifeeyeen in uu ahaa nin 
garaadkiisu aad uga sarreeyey dadkii xilligiisa noolaa islamarkaana faham durugsan u lahaa 
waagica siyaasiga ah ee dunida iyo kooskaba ka jiray xilligaa. Waza uu ahaa siyaasi xeeldheer oo 
aanay jirin cid siyaasad kula loollanta xilligiisii. Duubka Ugaasnimada waza uu ku hantiyey 
khiddooyin ba'an iyo dabinno siyaasadeed oo uu si xariiftinimo leh ugu daadiyey Ugaasyadii 
talada kala dhaxlay ee ay ka mid ahaayeen Ugaas Nuur Ugaas Rooble I, Ugaas Rooble II Ugaas 
Nuur iyo Ugaas Dooddi Ugaas Rooble II. isaga oo dhinaca kale dawladii ingiriiska ka kasbaday 
taageero siyaasadeed iyo mid awoodeedba si uu gorshihiisa ugu meelmariyo. 


Sanadku markuu ahaa 1884kii Ugaas Cilmi dheere isaga oo ka wakiil ah Ugaas Nuur Ugaas 
Rooble islamarkaana hogaaminaya wafti ka kooban 11 oday waza uu heshiis adag oo xaddaarad 
iyo aqoon badani ka muugato la galay dawladii ingiriiska. Heshiiskaasi oo kamida kuwii ugu 
horreeyey ee dawlada ingiriisku la gasho beelaha Soomaalida ajendaha ay la tageen Cilmi dheere 
iyo waftigiisu waza kow ka ahaa godobka ah in dhulka Awdal ee ay caasimadiisu tahay magaalada 
Saylac uu noqdo dhul ay dawlada ingiriisku dusha uun ka ilaaliso (protectorate) balse aanu noqon 
karin dhul la gumaysto (colony) sida ka dhacday dalal badan oo afrikaan ah. 


Sheekh Cabdiraxmaan Qaaddi buuggiisa Ilbaxnimadii Awdal iyo Sooyaalkii Soomaaliyeed waza 
uu ku goray: 


“Waxa aan la kulmay Ugaas Cilmi dheere waxana aan weydiiyey sababta ku kelliftay in ay 
dawlada ingiriiska heshiis la galaan. Waxa uu iigu jawaabay si kale oo aan yeelno ayaan 
garanweyney maadaama wakhtigaasi ay dhamaan beelaha Soomaalidu isdilayeen 00 beeliba 
beesha kale ay baabiinaysay arrintaasi oo ka dhalatay jaahilnimo dadka haysay oo ay dad badan 
oo Soomaaliyeed ku naf waayeen”. 


Heshiiskaasi waxa uu noqday mid taariikhiya oo gebi ahaanba bedelay nolosha bulshadii dhulka 
Awdal kaas oo ay saamayntiisu taagantahay ilaa maanta. 


Markii uu talada Ugaasnimada qabtay U gaas Cilmi dheere waxa uu ka soo guuray degmada Saylac 
oo xilligaasi ahayd degmada keliya iyo caasimadda dhulka Awdal waxana uu u soo guuray 
magaalada jaarra horato. Muddo sadex sano ah kadib Ugaas Cilmi waxa uu dawlada ingiriiska ka 
dalbaday in ay degmo cusub ka yagleesho meesha la dhaho Borame dawlada ingiriiskuna waa ay 
fulisay qorshahaasi. Ninkii la odhan jiray major Hunter ee dawlada ingiriiska wakiilka u ahaa, 
Ugaas Cilmi iyo madax kale oo labada dhinacba ka socotay ayaa waxa ay dhagax dhigeen 
degmadii cusbayd ee Borame bilowgii sanadkii 1920kii. Hal sano kadibna waza dhamaaday 
dhismihii magaalada. 


Inkasta oo Ugaas Cilmi dheere uu isagu udub dhezaad u ahaa jaangoynta heshiiskii muujinayay 
gaabka ay tahay in dawlada ingiriisku ula dhaganto shacabka reer Awdal, hadana dhinaca kale 
waza uu sabab u noqday burburkii talada saldanadii Awdal ee soo bilaabantay qarnigii 16aad. 


Cilmi dheere waza uu ka tegay dhulkii la odhan jiray Awdal oo u gaybsan labo saldanadood oo 
itaal daran kuna kala hoos jira Ethiopia iyo dawladii ingiriiska. Waza kale oo uu ka tegay shacabkii 
reer Awdal oo gebi ahaanba kala daatay, qayb isaga iyo xukunkiisa taageersan, qayb Ugaas Rooble 
Il iyo willkiisii Ugaas Dooddi raacsan oo ay xabashidu xukunto iyo gayb saldanada reer Ugaas oo 
dhanba ka soo hor jeedda. 


Ugaas Cilmi dheere waxa uu ahaa nin ku caan baxay mu'aamaradaha siyaasadeed ee xeesha dheer 
kaas oo qof kata oo ay is gabtaan siyaasad kaga takhalusa. Sanadihii 1887dii waza uu iska hor 
keenay Ugaas Nuur Ugaas Rooble I iyo dawladii ingiriiska oo markaasi degenayd degmada 
Saylac. 


Sanadihii 1915kii waza uu duufaanno ka dhex kiciyey wakiilkii ingiriiska Ser-Arshal ee Berbera 
joogay oo ay isaga aad u saaxiib ahaayeen iyo Ugaas Rooble II Ugaas Nuur taas oo sabab u nogotay 
in isaga loo caleemasaaro Ugaasnimada halka Ugaaskii dhaxalka lahaana uu cadhooday una 
wareegay dhinaca Ethiopia. Waana markii ugu horraysay ee beelaha Gadabuursi ay yeeshaan labo 
bogor. 


Cilmi dheere intaas oo keliya kagama hadhin Ugaas Rooble II, balse waza uu ku qgaaday dagaal 
afeed aad u kulul. Waza jirta dhacdo xanuun badnayd oo ka dhacday deegaanka Harawo wakhti 
ku siman 1920-25kii. Dhacdadaas oo hadii aan soo koobno ahayd in shacabkii deegaankaasi ay 
diiddeen in ay maamulkii xabashida siiyaan wax cashuur ama gibir sanadeed ah. Kadibna dawladii 
xabashida ayaa ciidamo u soo dirtay deegaankaasi si ay cashuurta xoog ugaga soo gaadaan. Kadib 
waza dhacday in ciidankii ay xasuuq ba'an u geystaan shacabkii halkaasi ku noolaa. Wakhtiga 
xabashidu xasuugan geysanaysay Ugaas Rooble Ugaas Nuur waza uu xulafo siyaasadeed la lahaa 
dawlada xabashida waxana uu ku sugnaa magaalada Herer. Ragga ay xabashidu xasuuqday oo 
culimo iyo haldoor miisaan lehi ku jireen ayaa waza ay badankoodu ka soo jeedeen beesha Reer 
Maxamuud yoonis ee ka tirsan qabiilka Jibriil Yoonis. 


Hadaba Ugaas Cilmi dheere markii uu gaadhay warkii dhiillada lahaa ee dadka la xasuugay ayaa 
waza halkaasi uga muuqatay fursad siyaasadeed. Waza uu eeddii dusha ka saaray Ugaas Rooble 
waxana uu ku eedeeyey in uu isagu Herer ka soo diray oo uu adeegsaday ciidamadii xasuuga 
geystay islamarkaana uu rabo in uu dadka gasab ku maamulo. Gabaygan soo socda ayuu Cilmi 
dheere ka tiriyey dhacdadaasi: 


Soddon alif raggaa tiro noqdee samay adayg sheegtay 
Fe dharaarba sumalkii u kaca laga sadqaynaayo 
Maxamuudha saakaa la jaray seedda boqontiiye 
Saratoosiyaa Magan ku cunay sabada ceelkiiye 
Sarsarkii Ibraahiin fadhiyey waa siraad dama'he 


Soojeedihii baa ka tegay sikhigii gaabnaaye 
Samrimaayo Aw Aadan iyo subucyadisiiye 

Sallida gaawan goortuu arkuu ciil la selelaaye 
Simbiidhadu mar uun bay kacdaa qodax sarmaaneede 
Boqornimo haddaan loo saldhigin mooyi say noqone 
Seef iyo sarraaf laguma helo sadiyo libaane 

Sasabaa tolkaa lagu wadaa suuldhaw iyo xeele 

Bal aan sugo sifaalahan Ilaah wuxu ku suureeyo. 


F.G: gabaygan waza ka magan illaa 7 beyd. 


Sanadihii 1927 illaa 1930kii waza isu soo dhawaaday dawlada ingiriiska oo uu wakiil u ahaa 
Major Rayne iyo Ugaas Rooble II oo uu la socdo wiilkiisii Ugaas Dooddi kuwaas oo ku kulmay 
magaalada Borame. Waxa ay isku afgarteen in wiilka uu Ugaasku dhalay ee la yidhaahdo Dooddi 
maamulka degmada Borame laga siiyo kursi. Waa maalintii ay magaalada Boorame isku arkeen 
sadex Ugaas oo u taliya hal beel. Waxyar kadib ayaa waxa dawlada ingiriisku ay bedeshay 
wakiilkeedii waxana ay ku soo bedeshay nin la yidhaahdo Major Walsh. 


Ugaas Cilmi dheere waxa uu markale duufaanno ka dhex kiciyey Major Walsh iyo Ugaas Dooddi 
taas oo sababtay in ay magaalada Borame iskaga baxaan labadii Ugaas ee Dooddi iyo aabihii iyaga 
oo si rasmiya isugu dhiibay dawlada xabashida halkaasna lagu soo dhaweeyey. Inyar kadibna waza 
Ethiopia ku soo duushay dawlada talyaaniga 1934kii. Isla sanadkanna waza geeriyooday Ugaas 
Cilmi Warfaa Ugaas Rooble waana markii ugu danbaysay ee saldanadii reer Ugaas xukunkeedu 
ka shageeyo dhulkii Awdal taas oo illaa maanta oo aynu ku jirno 2023 magaceeda oo keliyi sii 
Jiro. 


Cilmi dheere waza uu ka tegay gabayo badan oo murti, dhaadasho iyo gooddi isugu jira balse 
nasiib darro gabayadiisii waza ay noqdeen wax lumay oo aan la kaydin iyo wax qaybo yaryar oo 
goosgoos ah uun laga helay. Gabayadaasi waza ka mida gabaygan oo aanu ka helnay beydadkan: 


=  Haddaad weydo haadhaha gammaan mid ad ka heensayso 
= Magaan hirifku kaagama daroo waad ku hoyataaye 

=  Haddaad weydo gabadh haybadloo hilibku maansheeyey 
=  Habaasweyntu kaagama dartoo waad ku hoyataaye 

=  Haddaad weydo geel hodan ahoo lagu harraad beelo 

= Hasha keliyi kaagama dartoo waad ku hoyataaye 

= Haddaad weydo wiil hanad ahoo hadiyad kuu keena 

= Hebeloowdu kaagama dartoo waad ku hoyataa. 


Halkan waza aan uga mahadcelinayaa walaalkay Abwaan Cabdiraxmaan Dayib Cumar 
(Kaalmeeye) oo isagu soo ururiyey intooda badan gabayada aan halkan ku qoray. Waza kale oo 
aan u mahadnagayaa Tawakal beleloo Ismaaciil oo aan ka helay gabayga “soddon alif’ 

